
ДО

ОБЩИНСКИ СЪВЕТ 

Б У Р Г А С

Д О К Л А Д Н А  З А П И С К А

от ДИМИТЪР НИКОЛОВ
КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на физическо лице – В.В.С., ЕГН: ***
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
В Община Бургас е постъпило искане с Вх. №94-01-23773/15.07.2025 г. от Д.А.Д. (родител наВ.В.С.), с постоянен и настоящ адрес - гр. Бургас, за предоставяне на еднократна финансова помощ.
В искането си, г-жа Д. споделя за здравословното състояние на сина й В., който е на 2 години. Той е с водеща диагноза "детска церебрална парализа", спастична диплегия. За подобряване на състоянието му е необходима операция, за която има приложена документация от лечебното заведение във Вашингтон, Съединени американски щати. Сумата, която е необходима на семейството за извършване на операция на детето е в размер на $51,618.00 (петдесет и една хиляди шестстотин и осемнадесет щатски долара). Стойността на интервенциата, както и съпътстващите разходи, са непосилни за семейството, което с помощта на общността в община Бургас е организирало кампании за набиране на средства за извършване на операцията.
УВАЖАЕМИ ОБЩИНСКИ СЪВЕТНИЦИ,
Предвид гореизложеното, както и неотложността на извършване на операцията на детето Виктор, явяващо се обстоятелство по смисъла на чл. 60, ал.1 от АПК, а именно защита на особено важен обществен интерес, моля, на основание Правилник за реда за предоставяне на еднократни безвъздмездни финансови помощи в полза на физически лица, приет с Решение на Общинския съвет по т. 6, Протокол №37/24.06.2014 г., чл. 21, ал. 1, т. 8 ЗМСМА и чл. 60, ал. 1 АПК,  Общински съвет Бургас да вземе следното:
Р Е Ш Е Н И Е:

1. Да се предостави на В.В.С., ЕГН:***, с постоянен адрес гр. Бургас, еднократно сума от 2 000.00 (две хиляди) лева, за неотложни здравни нужди.
2. На основание чл. 60, ал. 1 от АПК допуска предварително изпълнение на решението по точка 1 от настоящата докладна записка. 
Приложения: 
1. Копие на искане за подпомагане с Вх. №94-01-23773/15.07.2025 г.;
2. Копие на епикриза от МБАЛНП "Св. Наум" ЕАД;
3. Копие на компютърна томография от МБАЛНП "Св. Наум" ЕАД;
4. Копие на 3 броя епикризи от СБАЛАГ "Майчин дом" ЕАД – гр. София;
5. Копие на експертно решение на ТЕЛК №92451/92/14.05.2024 г.;
6. Копие на удостоверение за раждане;
7. Копие на оферта за операция от WASHINGTON UNIWERSITY RHYSICIANS-CHILDREN’S HOSPITAL – “ST. LOUIS“.
ДИМИТЪР НИКОЛОВ

КМЕТ НА ОБЩИНА БУРГАС 










